પાંચમા ક્રમાંકિત કિદાંબી શ્રીકાંતે ફ્રાન્સના લુકાસ કોરવીએ ૩૫ મિનિટ સુધી ચાલેલી મેચમાં ૨૧-૧૨, ૨૧-૧૬થી પરાજય આપ્યો હતો. બંને વચ્ચે આ ત્રીજો મુકાબલો હતો જેમાં કિદાંબી શ્રીકાંતે આ સતત ત્રીજો વિજય મેળવ્યો હતો. આ પહેલાં શ્રીકાંતે ગત વર્ષે વર્લ્ડ બેડમિન્ટન ચેમ્પિયનશિપમાં અને ૨૦૧૫માં સ્વિસ ઓપનમાં પરાજય આપ્યો હતો. બીજા રાઉન્ડમાં કિદાંબી શ્રીકાંતનો સામનો ઇન્ડોનેશિયાના ટોમી સુગિઆર્તો સામે થશે. બંને પાંચ વખત ટકરાઈ ચૂક્યા છે જેમાં સુગિઆર્તોનો રેકોર્ડ ૩-૨નો છે. જોકે, છેલ્લે બંને ૨૦૧૬માં એશિયા ટીમ ચેમ્પિયનશિપમાં ટકરાયા હતા જેમાં શ્રીકાંતે વિજય મેળવ્યો હતો.